stanford-oval/wikipedia huggingface dataset:
רוני דלומי
פרסים ותארים

"זמרת השנה" לשנת תש"ע במצעד הפזמונים העברי השנתי של רשת ג' בשיתוף עם ערוץ 24
"זמרת השנה" לשנת תש"ע במצעד העברי השנתי של רדיו אמצע הדרך
"זמרת השנה" לשנת תש"ע במצעד העברי השנתי של קליק ישראלי
"זמרת השנה" לשנת 2010 בטקס נבחרי הילדים של ערוץ הילדים
"תן" זכה בתואר "שיר השנה" לשנת 2010 בטקס נבחרי הילדים של ערוץ הילדים
"זמרת השנה" לשנת תשע"א במצעד הפזמונים העברי השנתי של גלגלצ בשיתוף עם אתר mako
"זמרת השנה" לשנת תשע"א במצעד העברי השנתי של קליק ישראלי
"זמרת השנה" לשנת 2011 בטקס נבחרי הילדים של ערוץ הילדים
"זמרת השנה" לשנת תשע"ג במצעד העברי השנתי של רדיו אמצע הדרך
"זמרת השנה" לשנת תשע"ג במצעד העברי השנתי של רדיו קול רגע
"זמרת השנה" לשנת 2013 בטקס נבחרי הילדים של ערוץ הילדים
"זמרת השנה" לשנת 2014 בטקס נבחרי הילדים של ערוץ הילדים
"זמרת השנה" לשנת 2015 בטקס נבחרי הילדים של ערוץ הילדים
פרס ע"ש אלה דן לשחקנים צעירים מצטיינים בטקס פרסי תיאטרון הבימה לשנת 2017
פרס ע"ש קרן אהלה הלוי לשחקנים מצטיינים בטקס פרסי תיאטרון הבימה לשנת 2021
לריסה ניילנד

| --- | --- |
אין תמונה חופשית
 לידה:  21 ביולי 1966 (בת 58) לבוב, ברה"מ 
 מדינה:  ברית המועצותלטביה
 מקום מגורים:  יורמלה 
 גובה:  1.69
 פעילות כמקצוענית:  1983–2000 (כ־17 שנים)
 סה"כ פרסים שצברה:  4,083,936 דולר אמריקאי 
 יחידים
 מאזן קריירה:  322-283
 דירוג שיא:  13 (1988)
 זכיות בטורנירים:  2
 זוגות
 מאזן קריירה:  766-258
 דירוג שיא:  1 (1992)
 שיאי גראנד סלאם
 זכיות 6 (2 בזוגות נשים, 4 בזוגות מעורבים)
 אליפות אוסטרליה הפתוחה:  הסיבוב הרביעי
 אליפות צרפת הפתוחה:  הסיבוב השלישי
 וימבלדון:  רבע הגמר
 אליפות ארצות הברית הפתוחה:  רבע גמר
 
לריסה ניילנד (ברוסית: Лариса Савченко-Нейланд בלטבית:'Larisa Savčenko-Neilande; ‏ נולדה ב-21 ביולי 1966) טניסאית העבר ומאמנת טניס סובייטית ולטבית. היא זכתה במקום ראשון בתחרות זוגות נשים וזוגות מעורבים בתחרויות גראנד סלאם 6 פעמים.
ביוגרפיה

לריסה סבצ'נקו נולדה בלביב (אז בתחוני ברית המועצות כיום באוקראינה למשפחה של איש צבא ברית המועצות ואחות. היא החלה להתאמן טניס בגיל צעיר. בגיל 16 היא החלה להופיע בתחרויות בין-לאומיות ונכללה בנבחרת גביע בילי ג'ין קינג של ברית המועצות.
בשנת 1989 היא התחתנה עם מאמן טניס מלטביה אלכס ניילנד ועברה להתגורר עם בעלה ליורמלה.
רוב ההצלחות של ניילנד היו בתחרויות זוגות נשים וזוגות מעורבים.
בתחרויות זוגות נשים ניילנד שיחקה לצד נטליה זברבה עד לשנת 1991 (היו נצירות של ברית המועצות). הן ניצחו באליפות צרפת הפתוחה 1989 ואליפות וימבלדון 1991 והפסידו בגמר אליפות וימבלדון 1988, אליפות וימבלדון 1989, אליפות צרפת הפתוחה 1990 ואליפות צרפת הפתוחה 1991. בהמשך היא שיחקה לצד יאנה נובוטנה והן הפסידו בגמרים 5 פעמים לזוג ג'יג'י פרנאנדס/נטליה זברבה.
בתחרויות זוגות מעורבים ניילנד שיחקה ב-9 גמרים בתחרויות גראנד סלאם וניצחה 4 פעמים. היא שיחקה עם פרטנרים זונים הניצחונות היו באליפות וימבלדון 1992 עם סיריל סוק, אליפות אוסטרליה הפתוחה 1994 עם אנדרי אולחובסקי, אליפות צרפת הפתוחה 1995 ואליפות אוסטרליה הפתוחה 1995 עם מארק וודפורד.
סימון מתייה החלה לשחק בתחרויות גראנד סלאם בשנת 1925. באליפות צרפת בטניס 1929 היא הגיע לגמר תחרויות הנשים. בהמשך היא שיחקה בגמר עוד מספר פעמים אך ניצחה רק באליפות צרפת בטניס 1938 ושיחזרה את ההישג באליפות צרפת הפתוחה 1939. באליפות וימבלדון היה הצליחה להגיע מספר פעמים לשלב חצי הגמר.
בתחרויות גמר ה-WTA ניילנד שיחקה בגמר 6 פעמים והפסידה בכולם.
ניילנד השתתפה באולימפיאדת ברצלונה כנציגת לטביה והייתה חברה בנבחרת גביע בילי ג'ין קינג של לטביה.
בשנת 1999 אצל ניילנד החלו בעיות גבר והיא פרשה בשנת 2000.
לאח פרישה ניילנד החלה לאמן. היא הייתה מאמנת של אנסטסיה מיסקינה וסבטלנה קוזנצובה.
סילבסטר טרנר

סילבסטר טרנר (באנגלית: Sylvester Turner; 27 בספטמבר 1954 –  5 במרץ 2025) היה עורך דין ופוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-18 של מדינת טקסס מינואר 2025 ועד מותו במרץ אותה שנה. טרנר, חבר המפלגה הדמוקרטית, כיהן כראש העירייה ה-62 של יוסטון בשנים 2016–2024 וכחבר בית הנבחרים של טקסס בשנים 1989–2016.
טרנר נולד וגדל ביוסטון, והשלים לימודי תואר ראשון במדע המדינה באוניברסיטת יוסטון ותואר שני במשפטים בבית הספר למשפטים באוניברסיטת הרווארד. הוא התמודד לראשונה על ראשות עיריית יוסטון בשנת 1991, אך הפסיד בסיבוב השני לבוב לנייר. ב-2003 התמודד שוב, אך סיים במקום השלישי ולא העפיל לסיבוב השני. בבחירות לראשות העיר ב-2015 ניצח טרנר את ביל קינג בהפרש של פחות מ-2% — הבחירות הצמודות ביותר בתולדות העיר. ב-14 בדצמבר 2019 נבחר לכהונה שנייה.
ב-2024, לאחר מותה של חברת הקונגרס שילה ג'קסון לי, הכריז טרנר על מועמדותו למושב שהותירה אחריה בבית הנבחרים, וזכה במועמדות הדמוקרטית בוועידת המפלגה. בנובמבר אותה שנה נבחר לקונגרס והושבע לתפקידו בינואר 2025. בבוקר 5 במרץ 2025, לאחר שנכח בנאומו של נשיא ארצות הברית דונלד טראמפ בפני ישיבה משותפת של הקונגרס, נפטר טרנר. הוא כיהן בבית הנבחרים במשך 61 ימים בלבד, מה שהפך אותו לחבר הקונגרס השני שנפטר הכי מעט זמן לאחר היבחרו.
ראשית חייו

סילבסטר טרנר נולד ב-27 בספטמבר 1954 ביוסטון שבטקסס, השישי מבין תשעת ילדיהם של אדי ורובי מיי טרנר. הוא גדל בקהילה הצפון-מערבית של יוסטון, "אייקרס הומס" (אנ'). בגיל 13 אביו נפטר. בעקבות זאת החלה אמו לעבוד כחדרנית במלון רייס שבמרכז העיר יוסטון. טרנר ייחס מאוחר יותר את ההתמדה והאופטימיות שלה כנדבך משמעותי בהתפתחותו האישית והמקצועית.
טרנר למד בתיכון קליין, שהיה בית ספר עבור בנים לבנים בלבד עד שתלמידים אפרו-אמריקאים, בהם טרנר, הוסעו אליו במסגרת האינטגרציה הגזעית בטקסס. בתיכון הוא הצטיין בלימודיו, שימש כנשיא מועצת התלמידים, זכה להכרה כאלוף דיבייט, וסיים את לימודיו כמצטיין השכבה. לאחר מכן החל ללמוד באוניברסיטת יוסטון, שם היה יושב ראש סנאט הסטודנטים. בשנת 1976 השלים בכבוד רב לימודי תואר ראשון במדע המדינה. מגיל צעיר הביע עניין בקריירה משפטית בהשראת סדרת הטלוויזיה "פרי מייסון" (אנ'), והמשיך ללימודי משפטים בבית הספר למשפטים באוניברסיטת הרווארד. ב-1980 סיים לימודי תואר שני במשפטים.
קריירה משפטית

עם סיום לימודיו בבית הספר למשפטים, הצטרף טרנר למשרד עורכי הדין "Fulbright & Jaworski". בשנת 1983 חָבַר טרנר לעורך הדין בארי מ. ברנס, והשניים ייסדו יחד את משרד עורכי הדין "ברנס וטרנר", שבו התמחה טרנר בדיני תאגידים ומשפט מסחרי. בנוסף, טרנר עבד במשך שנים אחדות כעורך דין לענייני הגירה ביוסטון. טרנר הוסיף לעסוק בהוראה אקדמית, והיה מרצה מן החוץ בבית הספר למשפטים על שם ת'ורגוד מרשל באוניברסיטת דרום טקסס. הוא גם העביר סמינרים משפטיים במכללת המשפטים דרום טקסס ובתוכניות ההכשרה המשפטית של בית הספר למשפטים באוניברסיטת יוסטון.
קריירה פוליטית

בשנת 1984 התמודד טרנר בבחירות המקדימות של המפלגה הדמוקרטית לתפקיד נציב מחוז האריס, אך הפסיד לאל פרנקו לי. ארבע שנים לאחר מכן הוא נבחר לבית הנבחרים של טקסס כנציג מחוז הבחירה ה־139 שבמחוז האריס, וכיהן בתפקיד זה עד 2014. במהלך כהונתו התמודד ללא הצלחה על ראשות עיריית יוסטון בשנים 1991 ו-2003.
במהלך מסע הבחירות של טרנר לראשות העיר בשנת 1991, שדרן החדשות ויין דולצ'פינו מתחנת הטלוויזיה KTRK-TV פרסם תחקיר שהטיל דופי במעורבותו לכאורה של טרנר בהונאת ביטוח חיים מורכבת. הפרשה שהתפתחה בעקבות התחקיר הובילה בסופו של דבר להפסדו של טרנר בבחירות. טרנר הגיש תביעת דיבה נגד דולצ'פינו ו-KTRK-TV, וזכה תחילה בפיצויים בסך 5.5 מיליון דולר אמריקאי; עם זאת, בית המשפט המחוזי הפחית את סכום הפיצויים ל-3.25 מיליון דולר, בהתאם למגבלות החוקיות על גובה קנסות. דולצ'פינו ו-KTRK-TV ערערו על פסק הדין לבית המשפט לערעורים ביוסטון, שהפך את ההחלטה המקורית. טרנר ערער מצדו לבית המשפט העליון של טקסס, אך האחרון אישר את פסק הדין של בית משפט קמא. שני בתי המשפט קבעו כי טרנר לא סיפק ראיות מספקות להוכחת כוונת זדון, לאור ההגנות הרחבות שמעניק התיקון הראשון לחוקת ארצות הברית עבור חופש העיתונות. עם זאת, שני בתי המשפט קבעו כי השידורים של KTRK-TV היו שקריים ומשמיצים.
טרנר כיהן למעלה מ-25 שנים בבית הנבחרים של טקסס, ובמהלך כהונתו היה חבר במועצת התקציב המחוקקת, סגן יו"ר ועדת ההקצבות של בית הנבחרים, ויושב הוועדה לענייני המדינה בבית הנבחרים של טקסס. בנוסף הוא עמד בראש הוועדה השחורה המחוקקת של טקסס ובראש משלחת המחוקקים של אזור יוסטון רבתי. טרנר קידם מדיניות שנועדה למשוך רופאים לאזורים מוחלשים, יזם הצעת חוק שהגדילה את המימון הממשלתי לשירותי בריאות הנפש במחוז האריס מ-32 מיליון דולר ל-200 מיליון דולר, ופעל להרחבת התקציב לסיוע משפטי עבור תושבי טקסס מעוטי יכולת.
בדצמבר 2015 נבחר טרנר לראשות עיריית יוסטון, לאחר שניצח בסיבוב השני את ביל קינג עם 50.96%, זאת לאחר שגרף 31% מהקולות בסיבוב הראשון. הוא נבחר מחדש בשנת 2019 וכיהן בתפקיד שמונה שנים. במהלך הבחירות המקדימות לנשיאות ארצות הברית במפלגה הדמוקרטית 2020 הביע את תמיכתו במייקל בלומברג. לאחר פרישתו של בלומברג מהבחירות הצהיר על תמיכתו בסגן נשיא ארצות הברית לשעבר ג'ו ביידן.
עם סיום כהונתו של טרנר ב-1 בינואר 2024, נקלעה יוסטון למשבר כלכלי חמור. העיר הוציאה בין 100 ל-200 מיליון דולר יותר משהכניסה מדי שנה. בשנת 2023 הביע טרנר תמיכה במועמדותה של חברת הקונגרס שילה ג'קסון לי לרשת אותו בתפקיד ראש העיר, אך היא הפסידה בסיבוב השני בהפרש של כמעט 30% מקולות הבוחרים.
לאחר מותה של ג'קסון לי, שהותירה אחריה את מחוז הקונגרס ה-18 של טקסס לא ייצוג בבית הנבחרים של ארצות הברית, הכריז טרנר על מועמדותו בבחירות המקדימות של המפלגה הדמוקרטית למילוי מקומה, ונבחר כמועמד הרשמי בכינוס המפלגה. הוא ניצח בבחירות ונכנס לתפקיד בינואר 2025. טרנר כיהן בקונגרס במשך 60 ימים בלבד לפני מותו ב-5 במרץ.
הערות שוליים

↑  פול דיבנטו, Sylvester Turner Endorses Mike Bloomberg In 2020 Democratic Primary, באתר Houston Public Media‏, 13 בפברואר 2020 (באנגלית)
↑  Houston Mayor Sylvester Turner now endorses Joe Biden, באתר FOX 26‏, 6 במרץ 2020 (באנגלית)
↑  סקוט וונג, Rep. Sylvester Turner, a Texas Democrat, dies at 70, באתר NBC News‏, 5 במרץ 2025 (באנגלית)
| --- | --- |
בקרת זהויות :  ISNI: 0000 0000 4236 8357  LCCN: no99013313  US Congress: T000489  VIAF: 78408736   WorldCat (עם VIAF): 78408736 
טרנר עם נשיאת הרפובליקה הסינית צאי אינג-ון, ינואר 2017
אריה דולצ'ין

אריה לאון (לייב) דוּלְצִ'ין (Dulzin; כ"ב באדר ב' תרע"ג, 31 במרץ 1913 – י"ג באלול תשמ"ט, 13 בספטמבר 1989) היה שר בלי תיק בשנים 1969–1970 ונשיא ההסתדרות הציונית בשנים 1978–1987.
קורות חיים

דולצ'ין נולד במינסק למרים (לבית דרייצר) ולמשה. ב 1928 היגר למקסיקו ונישא לאנט.
בשנים 1938–1942 כיהן כנשיא שלוחת ההסתדרות הציונית במקסיקו. ב-1944 נבחר לוועד הפועל הציוני. ב-1956 עלה לישראל.
כיהן כראש המחלקה הכלכלית של הסוכנות היהודית, ולאחר מכן כראש מחלקת העלייה והקליטה וכגזבר הסוכנות היהודית. היה חבר הנהגת גח"ל מטעם המפלגה הליברלית.
ב-15 בדצמבר 1969, עם הקמתה של ממשלת ישראל ה-15 – ממשלת אחדות לאומית בראשות גולדה מאיר – החל לכהן בה כשר בלי תיק. ב-6 באוגוסט 1970 התפטר מהממשלה יחד עם כל שרי גח"ל, בעקבות הסכם הפסקת האש שהביא לסיומה של מלחמת ההתשה.
בשנים 1978–1987 כיהן כנשיא ההסתדרות הציונית ויושב ראש הסוכנות היהודית. ב-1987 התמודד בקונגרס הציוני הל"א על תפקיד נשיא הכבוד של ההסתדרות הציונית, נכשל ופרש.
נפטר בשנת 1989. עד לשנת 1996 העניקה הסוכנות היהודית את "פרס אריה דולצ'ין לספרות" על שמו.
על שמו של דולצ'ין נקרא הרחוב הראשי בשכונת גבעת משואה בירושלים, וכמו כן רחובות ברחובות, תל אביב, חיפה ובאר שבע בישראל.
נקבר בחלקת ראשי ההסתדרות הציונית העולמית ומשפחת הרצל בהר הרצל.
הערות שוליים

↑  יעקב העליון, על הליברלים לעזוב את הליכוד, מעריב, 17 באוקטובר 1984
↑  אריה בנדר, היו"ר לשעבר דולצין לאחר שסירבו למנותו נשיא כבוד: המהפיכה הציונית אוכלת את אבותיה. אנט דולצין: יעצתי לבעלי לא לסגת באמצע הקרב, "מעריב", 11 בדצמבר 1987. באתר עיתונות יהודית היסטורית.
| --- | --- |
בקרת זהויות :  NLI: 987007260785305171  GND: 119141868  ISNI: 0000 0000 7861 4388  LCCN: n88194677  NLA: 35583800  SNAC: w6f8403g  VIAF: 92814431   WorldCat (עם VIAF): 92814431 
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
קברו של דולצ'ין בחלקת ראשי ההסתדרות הציונית העולמית ומשפחת הרצל בהר הרצל
פסלו, במבואת הארכיון הציוני בירושלים
שר הטבעות: המצוד אחר גולום

| --- | --- |
 מבוסס על:  "שר הטבעות" מאת ג'. ר. ר. טולקין
 בימוי:  אנדי סירקיס
 הופק בידי:  פיטר ג'קסון פראן וולש פיליפה בוינס
 תסריט:  פראן וולש פיליפה בוינס פיבי גיטינס ארטי פאפאג'ורג'יו
 שחקנים ראשיים:  אנדי סירקס
 מדינה:  ארצות הברית ארצות הברית ניו זילנד ניו זילנד
 חברת הפקה:  ניו ליין סינמה
 חברה מפיצה:  אולפני האחים וורנר
 הקרנת בכורה:  2027
 שפת הסרט:  אנגלית 
 דף הסרט ב־IMDb
 
שר הטבעות: המצוד אחר גולום (באנגלית: The Lord of the Rings: The Hunt for Gollum) הוא סרט פנטזיה אמריקאי בבימויו של אנדי סירקיס על פי תסריט מאת פראן וולש, פיליפה בוינס, פיבי גיטינס וארטי פאפאג'ורג'יו שנכתב על בסיס הרומן "שר הטבעות" מאת ג'. ר. ר. טולקין. הסרט, שמופק על ידי "ניו ליין סינמה", משמש כהרחבה לטרילוגיות סרטי "שר הטבעות" ו"ההוביט" של המפיק פיטר ג'קסון. בנוסף לבימוי הסרט, עתיד סירקיס לשוב לגילום דמותו של גולום.
הסרט עתיד לעלות לאקרנים בשנת 2027 בהפצת אולפני "האחים וורנר".
צוות השחקנים

אנדי סירקיס – גולום, יצור עלוב דמוי-הוביט שמוחו הורעל על ידי הטבעת האחת. סרקיס עתיד לגלם את הדמות באמצעות לכידת תנועה, בדומה למה שעשה בהפקת שתי הטרילוגיות הקודמות.
הפקה > פיתוח

בפברואר 2023, הודיע מנכ"ל "האחים וורנר-דיסקברי", דייוויד זאסלב על חתימת הסכם החדש בין החברה לחברת "Embracer Group's Middle-earth Enterprises" – אשר החזיקו בזכויות העיבוד הקולנועיות של טרילוגיית הרומנים "שר הטבעות" ו"ההוביט" מאת ג'. ר. ר. טולקין. עסקה זו נחתמה לאחר שאולפני "האחים וורנר" ו"ניו ליין סינמה" הפיקו בשיתוף פעולה שתי טרילוגיות סרטים, "שר הטבעות" (2001–2003) ו"ההוביט" (2012–2014), המבוססות על יצירותיו של טולקין, וסרט ההנפשה "שר הטבעות: מלחמת הרוהירים" (2024). סרטים אלו היו נפרדים מסדרת הטלוויזיה "שר הטבעות: טבעות הכוח", שפותחה והופקה עבור שירות הזרמת המדיה "פריים וידאו" על ידי אולפני אמזון באמצעות הסכם אחר שנחתם בינם לבין משפחתו של טולקין. פיטר ג'קסון, הבמאי והתסריטאי-שותף של שתי הטרילוגיות, ושותפיו לכתיבה, פראן וולש ופיליפה בוינס, הצהירו כי "האחים וורנר" ו-"Embrace" שמרו עליהם מעורים לגבי פרטי העסקה החדשה, וכי הם מעוניינים בכך לאור התסכול שלהם מכך שלא היו מעורבים בהפקת "טבעות הכוח". בוינס העירה בנוסף כי העבודה על "מלחמת הרוהירים" הציתה מחדש את התשוקה של הקבוצה לעולמה של הארץ התיכונה והוכיחה את הפוטנציאל לסיפורים נוספים שיסופרו על סמך הנספחים שכתב טולקין כהשלמה עבור "שר הטבעות". ההסכם עם "Embracer" נערך על ידי מנכ"לי "האחים וורנר", מייקל דה לוקה ופמלה אבדי, שביקרו את ג'קסון בביתו שבניו זילנד במטרה לשקם את מערכת היחסים של האולפנים עמו. מקורבים לתעשייה אמרו כי "האחים וורנר" היו מעוניינים להרחיק סרטים עתידיים מ"טבעות הכוח" ולהמשיך לספר סיפורים המתרחשים בתקופת העידן השלישי של טולקין, תוך הימנעות מתקופת העידן השני הנחקרת בסדרה.
במרץ 2023, נשאל אנדי סירקיס, שגילם את דמותו של גולום באמצעות טכניקת לכידת תנועה בשתי הטרילוגיות הסרטים, אם יהיה מעוניין לשוב לגלם את הדמות בסרטים עתידיים. סירקס הצהיר שאכן יסכים לשוב לגילום הדמות אם גם ג'קסון, וולש ובוינס ישובו להפקת הסרט. שנה לאחר מכן, הודיע זאסלב שג'קסון, וולש ובוינס חתמו על הפקת שני סרטי "שר הטבעות" חדשים, הראשון שבהם היה בשלבי כתיבה ראשוניים והתעתד לעלות לאקרנים בשנת 2026. עוד נמסר כי סירקיס, שהחל את קריירת הבימוי שלו כבמאי היחידה השנייה בסרטי "ההוביט", עתיד לביים את הראשון מבין שני הסרטים ולשוב לגלם את דמותו של גולום. וולש ובוינס כתבו את התסריט בשיתוף פעולה עם תסריטאי "מלחמת הרוהירים", פיבי גיטינס – בתה של בוינס – וארטי פאפאג'ורג'יו, ועל ההפקה בפועל הופקדו קן קמינס, סירקיס וג'ונתן קוונדיש. סירקיס ציין כי הסרט החדש יופק בשיתוף פעולה עם החברות "Wētā Workshop", ‏"Wētā FX" ויוצרים אחרים שעבדו על שתי טרילוגיות הסרטים בניו זילנד, ובהמשך אושר כי צילומי הסרט יתקיימו בוולינגטון; אישור שהיווה הקלה עבור עובדים מקומיים מתעשיית הקולנוע לאחר שהפקת "טבעות הכוח" הועברה מניו זילנד. סירקיס אף הצהיר כי השיפורים בטכנולוגיית לכידת התנועה ש-"Wētā FX" ביצעה עבור הזיכיונות "כוכב הקופים" ו"אווטאר", וכי הפקת הסרט נמצאת בשלב מוקדם מדי בתהליך הכתיבה מכדי שיוכל לאשר אם שחקנים אחרים ישובו לגלם את דמויותיהם מהסרטים הקודמים. בהתבסס על שם הסרט, עלילת הסרט החדש צפויה לעבד את הנספחים העוסקים בדמויותיהם של גנדלף וארגורן בעודם צדים את גולום במהלך אירועי "שר הטבעות: אחוות הטבעת" (2001). שמו של הסרט, "שר הטבעות: המצוד אחר גולום", דומה לשמו של סרט מעריצים שצולם בשנת 2009 והתבסס על הנספח "האדון" של טולקין מתוך "שר הטבעות". יום לאחר ההכרזה על הפקת הסרט החדש, סרט מעריצים זה הוסר זמנית משרתי "יוטיוב" עקב תביעת זכויות יוצרים מטעם "האחים וורנר". בתגובה הצהירו האולפנים כי תביעה זו הוגשה בטעות.
הפצה

הסרט עתיד לעלות לאקרנים בשנת 2027 בהפצת אולפני "האחים וורנר".
הערות שוליים

1 2 3 4  Maas, Jennifer (May 9, 2024). "Warner Bros. to Release New 'Lord of the Rings' Movie 'The Hunt for Gollum' in 2026, Peter Jackson to Produce and Andy Serkis to Direct". Variety. Archived from the original on May 9, 2024. Retrieved May 27, 2024.
1 2 3  Fleming, Mike Jr (May 15, 2024). "Peter Jackson, Andy Serkis & Philippa Boyens Explain Why They're Returning To Middle-Earth For 'The Lord Of The Rings: The Hunt For Gollum' 23 Years After Cannes Saved The Billion Dollar Franchise". Deadline Hollywood. Archived from the original on May 15, 2024. Retrieved May 27, 2024.
↑  D'Alessandro, Anthony (February 23, 2023). "More 'Lord Of The Rings' Movies In Works As Warner Bros & New Line Strike Rights Deal". Deadline Hollywood. Archived from the original on February 23, 2023. Retrieved May 27, 2024.
↑  Couch, Aaron; Kit, Borys (February 23, 2023). "New 'Lord of the Rings' Movies in the Works at Warners, New Line". The Hollywood Reporter. Archived from the original on February 23, 2023. Retrieved May 27, 2024.
1 2  Hibberd, James (February 28, 2023). "'Lord of the Rings': Amazon, Warner Bros. Ready for Tolkien Battle". The Hollywood Reporter. Archived from the original on February 28, 2023. Retrieved May 27, 2024.
↑  Donnelly, Matt (June 14, 2023). "Can Warner Bros. Restore Its Movie Glory? Michael De Luca and Pam Abdy Want Christopher Nolan Back, Will Prioritize Theatrical and Take More Big Swings". Variety. Archived from the original on June 14, 2023. Retrieved May 27, 2024.
↑  Sharf, Zack (March 10, 2023). "Andy Serkis Would 'Jump at the Chance' to Star in New 'Lord of the Rings' Movies, but Only With Peter Jackson: 'Middle-Earth Has Never Left Me'". Variety. Archived from the original on March 10, 2023. Retrieved May 27, 2024.
↑  Blauvelt, Christian (May 9, 2024). "Andy Serkis Directing 'The Lord of the Rings: The Hunt for Gollum' for Expected 2026 Release". IndieWire. Archived from the original on May 9, 2024. Retrieved May 27, 2024.
↑  "Warner Bros. Pictures and New Line Cinema Are Set to Reunite with the Oscar Winning Lord of the Rings and The Hobbit Team Peter Jackson, Fran Walsh, and Philippa Boyens for Two New Feature Films from J. R. R. Tolkien's Middle Earth, Two-Decades After the Nearly $6 Billion Dollar Film Franchise Was First Introduced to Audiences" (Press release). Burbank, California: Warner Bros. Discovery. May 9, 2024. Archived from the original on May 9, 2024. Retrieved May 27, 2024 – via TheOneRing.net.
↑  Hickman, Bill (May 10, 2024). "Revealed: Lord of the Rings movies production hub to be in Wellington". Radio New Zealand. Archived from the original on May 10, 2024. Retrieved May 27, 2024.
1 2 3  Hibberd, James (May 10, 2024). "Warners Allows Fan-Made 'Lord of the Rings' Movie to Stay on YouTube". The Hollywood Reporter. Archived from the original on May 11, 2024. Retrieved May 11, 2024.
1 2  Harrisson, Juliette (May 9, 2024). "Lord of the Rings: The Hunt for Gollum Is a Great Choice for a Spinoff Movie". Den of Geek. Archived from the original on May 27, 2024. Retrieved May 27, 2024.
ג'ורג' הסקרן (סדרת טלוויזיה)

| --- | --- |

 מבוסס על:  ג'ורג' הסקרן (סדרת ספרים)
 סוגה:  קומדיה
 יוצרים:  ג'ו פאלון
 מדבבים:  פרנק ולקר 
 פרסים:  פרס אמי לבידור בשעות היום לשעשועון 
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, בהן עברית)
 מספר עונות:  15
 מספר פרקים:  193 (3 ספיישלים)
 הפקה
 חברת הפקה:  Universal Animation Studios
 הפצה:  NBCUniversal הפקות, הולו 
 שידור
 רשת שידור:  PBS Kids
 רשת שידור בישראל:  ערוץ לוגי ערוץ יויו ביגי
 תקופת שידור מקורית:  4 בספטמבר 2006 – 1 באפריל 2015 
 קישורים חיצוניים
 pbskids.org/curiousgeorge/
 דף התוכנית ב-IMDb
 
ג'ורג' הסקרן (באנגלית: Curious George) היא סדרת טלוויזיה מונפשת לילדים, המבוססת על סדרת ספרים מאת הנס ריי וסרט בעלי אותו השם. הסדרה החלה את שידוריה ב-PBS Kids בשנת 2006 למשך 15 עונות. בישראל הסדרה עלתה לשידור בשנת 2008 בערוץ לוגי ובשנת 2024 בערוץ יויו.
דמויות

ג'ורג' – קוף חסר זנב שהוא גיבור הסדרה. כפי שהשם שלו מרמז, הוא סקרן יתר על המידה ולעיתים קרובות גורם לבעיות לא מכוונות. הוא משמש כדמות ה"מלמדת" בתוכנית, והוא זה שאליו מוסברים השיעורים על ידי הדמויות האחרות. הוא דמות שילדים נהנים לצפות בה ויכולים ללמוד ממנה.
האיש עם הכובע הצהוב (אלי לולאי) – אדם המתיידד עם ג'ורג'. הוא כמעט תמיד לובש צורה כלשהי של בגדים צהובים, ומתפקד כמורו והמנטור הראשי של ג'ורג'. בסרט האנימציה, שמו ניתן כטד שאקלפורד.
איטוקוואה

| --- | --- |

 כוכב האם
 כוכב אם:  השמש
 מידע כללי
 סוג:  אסטרואיד
 סיווג ספקטרלי:  S
 קטגוריה:  אסטרואיד אפולו
 מיקום:  חוצה את מסלול מאדים
 תאריך גילוי:  26 בספטמבר 1998
 מגלה:  מיזם לינקולן לחקר אסטרואידים קרובי ארץ
 על שם:  Hideo Itokawa 
 מקום גילוי:  Experimental Test Site 
 מאפיינים מסלוליים
 אפואפסיד:  253,520,000 ק"מ (1.695 AU)
 פריאפסיד:  142,568,000 ק"מ (0.953 AU)
 ציר חצי-ראשי:  1.3241427 יחידה אסטרונומית, 1.324142578587497±0.0000000046639 יחידה אסטרונומית
 אקסצנטריות:  0.280
 זמן הקפה:  556.355 ימים
 מהירות מסלולית
  ‑ ממוצעת:  25.37 ק"מ/שנייה
 נטיית מסלול:  1.622°
 מאפיינים פיזיים
 ממדים:  0.535 × 0.294 × 0.209 ק"מ
 מסה:  ‎3.51×1010‎ ק"ג
 צפיפות ממוצעת:  1.9 גרם/סמ"ק
 תאוצת הכובד בקו המשווה:  0.0001 מטר לשנייה בריבוע
 זמן סיבוב עצמי:  0.5055 יום ימים
 אלבדו:  0.53
 בהירות מוחלטת:  19.2
 מהירות מילוט:  0.0002 ק"מ/שנייה
 טמפרטורה ממוצעת:  206~ K
 
איטוקוואה (שם מלא: 25143 איטוקוואה; באנגלית: ‎25143 Itokawa) הוא אסטרואיד הנמנה עם אסטרואידי אפולו, והוא חוצה את מסלול מאדים.  אסטרואיד זה היה במוקד תשומת הלב המדעית בשל נחיתתה של הגשושית היאבוסה עליו ב-21 בנובמבר 2005. מדובר בנחיתה השנייה על אסטרואיד לאחר שהגשושית NEAR Shoemaker נחתה על ארוס ב-12 בפברואר 2001.
איטוקוואה התגלה בשנת 1998 על ידי מיזם לינקולן לחקר אסטרואידים קרובי ארץ. הוא נקרא על שמו של היידו איטוקווה, מדען טילים יפני. החללית היאבוסה הגיעה לקרבתו ב-12 בספטמבר 2005 והיא אף נחתה על פניו ב-20 בנובמבר 2005 למשך כחצי שעה, אך בשל תקלה היא לא הצליחה ליטול דוגמאות קרקע מפני השטח של האסטרואיד בטרם המריאה שוב. ב-25 בנובמבר 2005 ביצעה החללית ניסיון שני לאסוף דגימות קרקע מהאסטרואיד. הקפסולה עם דגימות הקרקע נחתה במתחם וומרה, אוסטרליה ב-13 ביוני 2010. ב-16 בנובמבר 2010 הודיעה הסוכנות היפנית לחקר החלל כי אכן נמצאו דגימות מהאסטרואיד בקפסולה שהושבה לכדור הארץ, לאחר מסע שנמשך שבע שנים.
לאיטוקוואה צורה המזכירה את האות S. צילומי מכ"ם שצולמו מכדור הארץ חשפו כי האסטרואיד מסתובב סביב צירו העיקרי אחת ל-12.5 שעות.
תוואי השטח העיקריים על איטוקוואה זכו לשמות בידי מדעני היאבוסה. שמות אלה עדיין לא רשמיים, אך הם נבחרו לפי הקווים המנחים של האיגוד האסטרונומי הבינלאומי  והם מכונים בשמם של אתרים ידועים בכדור הארץ ולפי מידת הקשר שלהם לפרויקט היאבוסה.
| 0 | 1 | 2 | 3 |
| --- | --- | --- | --- |
| התכונה | סוג תוואי השטח | נקראת על שם | הערות |
| ים המוזות | 'ים' אבק | המוזות במיתולוגיה היוונית | שיבוש שמה המקורי של החללית MUSES-C |
| מפרץ יוניצ'ורה | ככל הנראה מכתש פגיעה שחוק | מרכז החלל יוניצ'ורה, יפן | נקרא על שם אתר השיגור של היאבוסה |
| מדבר וומרה | ככל הנראה מכתש פגיעה שחוק | וומרה, דרום אוסטרליה | נקרא על שם המקום שבו נחתה הקפסולה עם דגימות הקרקע שהביאה היאבוסה מאיטוקוואה |
ראו גם

רשימת אסטרואידים
ריוגו (אסטרואיד)
בנו (אסטרואיד)
הערות שוליים

↑  Nancy Atkinson, Confirmed: Hayabusa Nabbed Asteroid Particles. Universe Today, November 16, 2010
| --- | --- |
בקרת זהויות :  NLI: 987007535386405171  LCCN: sh2007006121
הקסטלי של סן מרינו

הקסטלי של סן מרינו (איטלקית Castelli; יחיד Castello – "קסטלו") הן היחידות האדמיניסטרטיביות המרכיבות את המדינה. בראש כל אחד מהקסטלי עומד ראש עיר המכונה "קפיטאנו די קסטלו" (Capitano di Castello) והוא מכהן לצד מועצה עירונית (Giunta di Castello) שבה שבעה או תשעה חברים. בכל אחד מהקסטלי מספר יישובים שאחד מהם נושא שם זהה לשם הקסטלו ומהווה את מקום מושבו של השלטון המקומי. למעט מקרה אחד, יישוב זה הוא גם הגדול בקסטלו. אף שמדובר בחלוקה האדמיניסטרטיבית העליונה – ולמעשה היחידה – במדינה, בשל ממדיהן הקטנים של סן מרינו ושל הקסטלי, דומים תפקידיהם של האחרונים לתפקידיהן של עיריות או מועצות מקומיות.
היסטוריה

עד שנת 1462 היו בסן מרינו חמש עיירות שכונו "גואלדרייה" (Gualdarie; יחיד Gualdaria – "גואלדריה"). בשנים 1462–1463 סופחו למדינה ארבע עיירות נוספות אשר זכו לכינוי "Castra subdita" (בקירוב "מקום/מחנה מסופח"), ושם זה השתבש עם השנים ל"קסטלו". ההבחנה בין ארבע הגואלדרייה לבין חמשת הקסטלי נותרה בעינה עד שהתקבל חוק ב-16 במרץ 1925 שהשווה את מעמדן של כל תשע העיירות, ומאז נקראות כולן "קסטלי". אותו חוק קבע כי ראשי הערים ימונו על ידי הפרלמנט, אך ב-1979 קבע חוק אחר כי ראשי הערים יבחרו בבחירות כלליות.